Държавен вестник, бр. 55, 2015 г., стр. 51

БРОЙ  55	
Д Ъ Р Ж А В Е Н  В Е С Т Н И К 	
СТР.  51  
(2) Граничната проверка може да бъде 
извършена по изключение и на друг вид 
пристанище в следните случаи:
1. при извънредни обстоятелства – кораби, 
претърпели бедствия, аварии, намиращи се 
под действието на непреодолима сила или не­
обходимост от оказване на неотложна помощ 
на лица на борда; проверката се извършва 
само при отсъствие на заплаха за живота и 
здравето на граничните полицаи;
2. обективна невъзможност да се използва 
пристанище за обществен транспорт, на което 
съществува ГКПП, поради липса на подходящи 
пристанищни съоръжения за обслужване на 
плавателния съд;
3. гранична проверка не се извършва на 
екипажите на съдове за крайбрежен риболов, 
които се завръщат всеки ден или в рамките 
на 36 часа в пристанището по регистрация 
и които не са посещавали пристанище на 
трета страна. 
(3) В случаите по ал. 2, т. 3 гранични про­
верки на лица и физическо претърсване на 
плавателните съдове могат да се извършат в 
зависимост от оценката на рисковете за не­
легална миграция.
Чл. 64. (1) Граничните проверки на еки­
пажите на плавателни съдове се извършват в 
зависимост от оценката на рисковете, свързани 
с международната и националната сигурност, 
нелегалната миграция, заплаха за общест­
веното здраве, на базата на предварително 
представени екипажни списъци.
(2) Минимална гранична проверка може 
да се извършва на база предварителната ин­
формация за екипажа на плавателния съд.
(3) Цялостна гранична проверка се извърш­
ва на борда на плавателния съд, като обхваща 
целия екипаж и може да включи проверка на 
помещенията на кораба.
(4) Проверките по ал. 3 на плавателен съд, 
оценен по анализ на риска със степен „висок 
риск“, се извършат от минимум двама гранич­
ни полицаи. При необходимост в проверките 
могат да бъдат привличани и служители от 
други служби, имащи отношение към гра­
ничния контрол.
Чл. 65. (1) Полицейските органи изискват 
от капитана на кораба или корабния агент, 
поел обслужването на плавателния съд, да 
уведоми писмено или чрез информационните 
центрове на дирекция „Ръководство на ко­
рабния трафик – Черно море“ на Държавно 
предприятие „Пристанищна инфраструктура“ 
началника на ГКПП на съответното приста­
нище 24 часа преди проверката и не по-малко 
от два часа преди пристигането на кораба в 
пристанището, като представи предварителна 
информация за кораба и екипажа. Информа­
цията да съдържа:
1. обща декларация за плавателното сред­
ство (IMO FAL FORM 1);
2. по два броя списъци на екипажа и път­
ниците (IMO FAL FORM 5 и 6);
3. последни 10 посетени пристанища;
4. декларация за наличие на оръжия, нар­
котични вещества и други вещи, забранени 
или с ограничение за притежаване.
(2) По предварително представените спи­
съци на екипажа и пътниците – граждани на 
трети страни, се извършва проверка в инфор­
мационните фондове преди заставането на 
кораба. Такава предварителна проверка може 
да бъде извършена и на лица, ползващи се 
с правото на Европейския съюз на свободно 
движение.
(3) При липса на достатъчно предвари­
телна информация полицейските органи из­
вършват гранични проверки в съответствие 
с чл. 64, ал. 3.
(4) Капитанът на кораба уведомява не­
забавно полицейските органи на ГКПП, по 
възможност преди корабът да е пристигнал на 
пристанището, за присъствието на пътници без 
билет на борда. Пътниците без билет остават 
под отговорност на капитана на кораба.
Чл. 66. (1) Редът за извършване на входяща 
гранична проверка на товарен кораб включва:
1. на база на предварителната информация 
по чл. 65 началникът на смяна/командирът 
на отделение извършва полицейска оценка 
на рисковете, свързани с международната и 
националната сигурност, нелегалната миг­
рация, заплаха за общественото здраве, като 
определя начина на извършване на граничната 
проверка; граничната проверка приключва 
с поставянето на граничен печат на двата 
екипажни списъка;
2. подпечатаният екипажен списък се връща 
на капитана на кораба, след което на плава­
телния съд се дава „свободна практика“ и еки­
пажът може да посещава пристанищния град.
(2) При наличие на пътници се извършват 
цялостни гранични проверки на борда на 
товарния кораб.
(3) След приключване на входящия контрол 
на плавателното средство при констатирани 
несъответствия с данните от предварително 
предоставените списъци и ако това е необ­
ходимо, преди започване на изходящия кон­
трол се извършва допълнителна проверка в 
автоматизираните информационни фондове.
(4) Минималната гранична проверка при 
изходяща гранична проверка се състои в про­
верка на информацията от екипажния списък 
в АИС „Граничен контрол“. След полицейска 
оценка на рисковете началникът на смяна/
командирът на отделение може да разпореди 
извършването на гранични проверки на борда 
на плавателния съд. Информацията се предава 
на оперативния дежурен на ГПУ.